《读区太史集因赠区二延之》
明代·陈子升

虎变龙文有化工，新词还属旧家风。西园驾轶中郎将，南国书藏太史公。

蓬转秋山归旅鬓，花飞春涧度诗筒。明堂钟磬音如缕，谁谓江河日向东。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。